text: Ekspert: Op på hesten, Sønderborg
  01 april 2014 kl. 16.32
  Sønderborg har mistet mange ting de senere år. En ekspert råder kommunen til at satse stærkt på bare en enkelt ting.
  I mange år brystede Sønderborg sig med at være Sønderjyllands hovedstad. 
  Men de seneste år har kommunen lidt.
  Først mistede Sønderborg sit akutsygehus, som flytter til Aabenraa. Sønderborg missede også chancen for at blive europæisk kulturhovedstad i 2017. 
  Og så blev sergentskolen også nedlagt. Den flytter forsvaret til Varde. 
  Og i går fik Sønderborg besked om, at Sygeplejerskeskolen skal flyttes til Aabenraa.
  Men ? byen var tæt på at blive kulturhovedstad, og vejen til Sønderborgs succes kan eksempelvis være teater og musik.
  I hvert fald lyder rådet til Sønderborg fra Ane Dolward, der er ekspert i markedsføring af byer, at byen bør satse stort på én ting.
  